Document ID: /roh_data/filtered/fineweb-2-filterrobots_roh.jsonl.gz/69628

La finamira saja che sancziuns ina giada schluccadas possian puspè vegnir rinforzadas er senza il consentiment da las pussanzas da veto da l'ONU, Russia e China. Quai ha ditg l'ambassadura americana tar las Naziuns Unidas, Samantha Power.
Evitar ulteriura dispita
Sche la regenza a Teheran cuntrafetschia a la cunvegna d’atom planisada, vulan ins evitar ch’i dettia puspè dispitas cun la Russia e la China. Talas dispitas avevi dà tar las sancziuns pervi da la guerra civila en la Siria.
RR novitads 9:00